**DHUNA NDAJ GRAVE - Informacione të dobishme**

Çfarë është?

Konventa e Stambollit (2011):

1. Me shprehjen "dhunë ndaj grave" nënkuptohet shkelja e të drejtave të njeriut dhe në mënyrë specifike diskriminimi ndaj grave, i cili përfshin të gjitha aktet e dhunës me bazë gjinore, që shkaktojnë ose mund të shkaktojnë dëme ose vuajtje të natyrës fizike, seksuale, psikologjike ose ekonomike, duke përfshirë këtu edhe kërcënimet për të kryer aktet e mësipërme, privimin arbitrar të lirisë, si në sferën publike ashtu edhe në atë private.
2. Shprehja “dhunë në familje” përfshin në vetvete të gjitha aktet e dhunës fizike, seksuale, psikologjike ose ekonomike që ndodhin brenda familjes ose trungut familjar, apo ndërmjet bashkëshortëve/partnerëve aktualë (apo ish-bashkëshortëve/ish-partnerëve), pavarësisht nëse kryerësi i këtyre akteve ndan apo jo të njëjtin vendbanim me viktimën;
3. Termi "gjini" i referohet roleve, sjelljeve, cilësive, aktiviteteve të cilat për pjesën më të madhe të shoqërisë, konsiderohen si të përshtatëshme vetëm për gratë apo për burrat (pra për njërën gjini, apo tjetrën);
4. Shprehja “dhunë ndaj grave, bazuar mbi gjininë” nënkupton çfarëdo lloji dhunë të ushtruar në veçanti ndaj grave.
5. Me "viktimë" nënkuptohet çdo person fizik që pëson sjelljet ose agresionet e lartpërmendura në paragrafët 1 dhe 2; ndërsa fjala "grua" përfshin edhe vajzat nën moshën 18 vjeç.

**DHUNA NË FAMILJE**

Dhuna në familje ose dhuna mes bashkëshortëve përfshin abuzimin fizik, psikologjik, ekonomik ose seksual

të cilat ekzistojnë ose ndjekin njëra-tjetrën (Baldry, 2008).

**DHUNA PSIKOLOGJIKE**

Përfshin:

• sjelljet kërcënuese, ngacmuese, agresive dhe demigruese nga ana e bashkëshortit, si dhe

• taktika izolimi nga miqtë, të afërmit, vendet e frekuentuara, zakonet.

Kjo mund të shkaktojë një proçes të vërtetë shkatërrimi moral të gruas, që mund të arrijë deri aty sa ajo të humbasë vetëbesimin (autostimën).

**DHUNA FIZIKE**

Është çdo akt (veprim agresiv) që synon  frikësimin ose lëndimin me qëllim të viktimës dhe që në më të shumtën e rasteve i shkakton kësaj të fundit dëme fizike, qofshin këto të lehta apo të rënda, pavarësisht nga mjeti me të cilin kryhet agressioni.

Me agresion fizik nuk kuptojmë vetëm përdorimin e dhunës në vetëvete, por edhe çdo tentativë afrimi apo kontakt fizik që bëhet për të frikësuar viktimën.

**DHUNA SEKSUALE**

Dhuna seksuale është një krim i kryer nga ai që në mënyrë të paligjshme përdor forcën  dhe autoritetin e tij, për të abuzuar mbi dikë tjetër nëpërmjet veprimeve, provokimeve ose kërcënimeve (të qarta ose të nënkuptuara) e duke e detyruar këtë të fundit të kryejë mardhënie seksuale kundër vullnetit të tij.

**DHUNA EKONOMIKE**

Një sërë veprimesh që synojnë heqjen e pavarësisë ekonomike të partnerit, në mënyrë që të jetë në gjendje ta kontrollojë atë.

Për shëmbull:

* ndalimi i së drejtës së punës,
* përvetësimi ose kontrolli i rrogës mujore,
* pamundësia e menaxhimit ekonomik në jetën e përditëshme.

**STALKING (AKTE PËRDJEKJEJE)**

I referohet një sërë aktesh përndjekjeje të përsëritura të cilat shkaktojnë tek viktima një gjendje ankthi dhe frike aq të fortë sa e detyrojnë atë të ndryshojë mënyrën e të sjellurit dhe të vepruarit.

Bëhet fjalë për:

telefonata të vazhdueshme, mesazhe, letra, përndjekje, kërkesa për takime, dhurata të padëshiruara etj.

Kur persekutimi ndodh nëpërmjet përdorimit të internetit, postës elektronike, rrjeteve sociale etj. bëhet fjalë për cyberstalking.

**ASISTUES NË DHUNË**

Ndodh kur femijët minorenë përjetojnë situata të ndryshme dhune,  kundrejt një personi referues për ta, qoftë ai i mitur, apo i rritur

Përjetimi i dhunës mund të shkaktojë një sërë simptomash psikofizike që përfshijnë çrregullime të gjumit ose të të ngrënit, si dhe trauma psikologjike, me pasoja të rëndësishme afatshkurtra ose afatgjata.

Ne priremi të mos i konsiderojmë fëmijët e vegjël si viktima të asaj që kanë përjetuar, pasi mendojmë se ata ende nuk janë në gjendje të kuptojnë: në të vërtete edhe ata perceptojnë dhe vuajnë nga klima e tensionit dhe e frikës që mbizotëron në shtëpi dhe që përjeton nëna e tyre.